Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 565/10/8808	Rožňava, 11.4.2013
EEČ : 2-67-71-2013

U Z N E S E N I E

Trestná vec:	neznámy páchateľ
Prečin:	Zanedbanie povinnej výživy podľa § 207 odsek 3 písmeno b Trestného zákona číslo 300/2005 Zbierky zákonov v znení zákona číslo 218/2007 Zbierky zákonov

Rozhodol: 	prokurátor Okresnej prokuratúry Rožňava
Podľa § 215 odsek 2 písmeno c Trestného poriadku zastavujem trestné stíhanie.
od mesiaca apríl 2008 doposiaľ v Myslinke, okres Plzeň - Sever, Česká republika, a inde, neplatil výživné na svoje deti - maloletú XXXXX, nar. 21.01.1997, a maloletého XXXXX, nar. 29.04.1998, hoci na základe rozsudku Okresného súdu Rožňava, sp. zn. 7 P/286/2007 zo dňa 22.11.2007, mal prispievať na ich výživu po 1.404,- Sk (46,60 €) mesačne, čím dlhuje za uvedené obdobie na výživnom matke maloletých detí XXXXX sumu vo výške najmenej 1.770,80 €, 

lebo o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce

Odôvodnenie:
Uznesením vyšetrovateľa OR PZ, Úradu justičnej a kriminálnej polície, Odboru justičnej polície v Rožňave, sp. zn. XXXXX zo dňa 09.07.2010, bolo začaté trestné stíhanie vo veci za prečin zanedbania povinnej výživy podľa § 207 ods. 1,3 písm. b) Tr. zák. s poukazom na § 138 písm. b) Tr. zák., v podstate na tom skutkovom základe, ako je uvedené vo výrokovej časti tohto uznesenia. 
Uznesením vyšetrovateľa OR PZ, Úradu justičnej a kriminálnej polície, Odboru justičnej polície v Rožňave, sp. zn. XXXXX zo dňa 06.09.2010, bolo podľa § 228 ods. 1 Tr. por. trestné stíhanie prerušené. 
	Okresný prokurátor v Rožňave dňa 10.11.2010 požiadal o prevzatie trestného  oznámenia do Českej republiky. Vec bola zaslaná Okresnému štátnemu zastupiteľstvu Plzeň - Sever. 
XXXXX súdu Plzeň - Sever, sp. zn. 1 T/74/2011 zo dňa 15.08.2011, právoplatným toho istého dňa, bol obžalovaný XXXXX podľa § 226 písm. e) Trestného poriadku Českej republiky oslobodený spod obžaloby, nakoľko trestnosť činu pominula účinnou ľútosťou v zmysle § 197 Trestného zákonníka Českej republiky. 
Vzhľadom k tomu, že o skutku odovzdanom na trestné stíhanie do cudziny bolo právoplatne rozhodnuté cudzozemským súdom, a toto rozhodnutie možno považovať za dostačujúce, bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Lenďák
prokurátor